
DISSERTATIO  INAUGURALIS, 


DE 


VENIS  VARICOSIS  CRURIS,  &c. 


AUCTORE  EDVARDO  LUBBOCK. 


Varix  est  venae  tumor  mollis,  purpureus, 
plerumque  doloris  expers,  precipue  eas  partes 

afficiens,  in  quibus  valvulae  abundant.  Vena 
figuram  nodosam  et  moniliformem  habet, 
atque  iter  flexuosum  sequitur  et  in  initio,  fa¬ 
cile  infra  cutem  movetur,  tunc  temporis  om¬ 
nino  sanam.  Ingravescenti  morbo,  tunicae 
vasis  crassiores  fiunt,  et  valvulae  officio  non 
funguntur.  Crus  affectum  saepe  oedemate 
laborat.  Rebus  sic  se  habentibus,  siquando 
inflammatio  superveniat,  mali  tota  facies  sta- 
tim  mutatur ;  vena  telae  cellulosae  subcu¬ 
taneae  firmo  nexu  adhaeret,  cuticulae  squa- 

mae  decidunt,  cutis  cum  sicca  eschara,  in¬ 
fra  quam  serositas  effunditur,  tegitur ;  es¬ 
chara  decidente  superficies  exulcerata  vide¬ 
tur  et  haemorrhagia  venosa  nonnunquam 
occurrit :  rubor  partibus  circumpositis  est :  in 
hoc  aeque  ac  in  primo  statu  circulatio  sangui¬ 
nis  in  vase,  velocitate  cursus  magnopere  im¬ 
minuta,  perstat.  Alius  etiam  est  inflamma¬ 
tionis  finis,  in  quo  varix  dolore  et  duritie  af¬ 
ficitur,  nec  amplius  vas,  pressione  applicata, 
vacuum  redditur,  et  ejus  totum  lumen  lympha 
et  sanguinis  coagulum  implent ;  crassamen¬ 
tum  rapide  absorbetur,  parietes  venae  se  con¬ 
trahunt  et  ejus  cavea  obii  teratur  et  nihil  nisi 
nodulus  ligamentosus  piso  similis  superest : 
hoc  modo  circulatio  per  vasa  varicosa  perditur, 
et  morbus  viribus  naturae  medicatricibus  sa¬ 
natur. 

Varix  fere  oritur  in  vasis  membri  extre¬ 
mis,  exempli  gratia  morbus  venae  saphaenae 
in  crure  quam  in  femore  frequentius  nascitur  ; 
rami  autem  supra  pedis  dorsum  non  huic  mor¬ 
bo  valde  obnoxii  sunt ;  pressura  calcei  apud 
Portal  hujus  discriminis  causa  est.  Hic 
morbus  in  inferioribus  quam  in  artubus  superi- 

oribus  multo  frequentior.  Ratio  in  aprico  est. 
In  his  cursus  sanguinis  non  tantum,  quantum 
in  illis,  gravitate  opponitur.  Venae  etiam 
externae  fere  solum  varice  afficiuntur,  inter¬ 
nae  rarius.  Sunt  apud  Boyer  duae  hujus 

discriminis  causae  ;  altera  est  pulsus  arteria- 

• 

rum,  qui  circuitum  sanguinis  magnopere  m 

venis  profundis  adjuvat ;  altera  est  contractio 

. 

musculorum,  quae  eorundem  vasorum,  parie¬ 
tes  sustinet.  Quod  ad  magnitudinem  va¬ 
ricum  pertinet,  nihil  pro  certo  habemus ; 
Hallerus  docuit  se  venam  spermaticam 
omnem  venae  cavae  sanguinem  revexisse 
et  pollici  aequale  lumen  attigisse,  centuplo 
et  millecuplo  se  ipsa  auctiorem  vidisse.  Tu¬ 
mores  varicosi  longe  majorem  molem  atti¬ 
nent ;  homo  consilium  a  Fabricio  Hilda- 
dano  petiit,  ad  posteriorem  partem  cujus  ti¬ 
biae  varix  extitit,  quae  in  crassitie  brachium 
ad  carpum  adaequavit. 


4 


DE  VENIS  VARICOSIS  CRURIS. 


DE  CAUSIS  MORBI. 

imo,  Quodcunque  cursum  sanguinis  per  ve¬ 
nam  prohibet,  inter  causas  varicis  recenseri  po¬ 
test.  Aliquando  mulieres  gravidae  vasis  inferio¬ 
rum  extremitatum  varicosis  opprimuntur ;  in 
graviditate  enim  pondus  uteri,  principio  venae 
iliacae  internae,  et  postea  externae  incumbit ; 
sic  etiam  alvus  astricta  causa  haemorrhoidum 

i 

vulgo  putatur :  in  his  supra  dictis  pressuram 
malum  producere  facile  probatur  ;  namque 
alvo  leniter  et  assidue  exercitata,  et  foetu  ab 
utero  expulso,  signa  utriusque  vitii  evanes¬ 
cunt,  nisi,  tota  vi  elastica  tunicarum  perdita, 
vasa  non  possunt  se  contrahere ;  inde  dilata¬ 
tio  semper  manet. 

2do,  Exempla  hujus  mali  a  cursu  sanguinis 
per  venam  nimium  adaucto  ab  auctoribus  tra¬ 
dita  sunt ;  nempe  post  ligaturam  venae  sa- 
pliaenae  internae,  propter  varicem,  idem  vitium 
in  ramis  anastomoticis  venae  saphaenae  externae 
ortum  est,  quod  vas  major  quantitas  sanguinis, 
quam  in  rebus  solitis,  transiit.  Baillie  se 
varicem  venae  azygae,  vena  cava  inferiore  ob¬ 
ii  terat  a,  vidisse  dicit.  I11  varice  aneurysmati- 

co,  nomen  per  se  venarum  conditionem  indi¬ 
cat. 

3tio,  Saltus  et  omnis  species  immodicae  ex¬ 
ercitationis,  hunc  morbum  gignere  possunt ; 
in  tali  re  causam  ex  valvulis  ruptis  pendere 
verisimile  videtur. 

4to,  Dictum  est  a  medicis  de  hominibus  cal¬ 
culis  vesicae  oppressis,  in  quibus  venae  hujus 
visceris  varicosae  factae  sunt ;  cujus  vitii  Cno- 
part  notabile  narravit  exemplum  :  anne  in 
hoc  morbo  varix  ab  aucta  mole  sanguinis  ab 
irritatis  arteriolis  in  venas  irruente  pendet ;  in 
hoc  exemplo  compressio  saltem  abest. 

5to,  Congenita  vasorum  debilitas  aliquando 
causa  hujus  mali  haberi  potest.  Alibert  homi¬ 
nem  vidit  in  quo  venae  pene  omnes  corporis 
totius  varicosae  evaserunt.  Aliud  exemplum 
visum  est,  in  Nosocomio  Lugduni  Gallici, 
puellae  cujus  brachii  venae,  ex  partu,  varices 
exhibuerunt. 

6to,  Morbus  interdum  haereditarius  est. 
Nuper  me  certiorem  feci  de  familia,  cujus  pa¬ 
ter  et  duo  filii  varicibus  vexantur ;  et  quod 
maxime  interest,  filii  non  eadem  officia  exer¬ 
cent  ;  hic  olitor,  ille  sartor  est. 

Omnes  hae  causae,  vasa  cum  majori  quanti¬ 
tate  sanguinis,  quam  apud  naturae  morem,  re¬ 
plent.  Modum,  quo  haec  repletio  morbum  in¬ 
ducat,  explicare  oportet.  Vasa  a  majore  san¬ 
guinis,  in  cavea,  volumine  dilatantur,  et  si  di¬ 
latatio  perstat,  et  augetur,  valvulae  nec  diu¬ 
tius  totum  venae  lumen  claudere  possunt ; 
nec  diu  sanguinis  columna,  valvulis  interposi¬ 
tis,  dividitur  et,  parietibus  venae  a  longiori  co¬ 
lumna  debilibus  factis,  vas  cedit,  torquetur  et 
varicosum  evadit.  Sententia  supra  dicta,  ni 
fallar,  de  origine  morbi  nimium  mechanica 
est :  non  possum  non  putare  infirmam  tunica¬ 
rum  conditionem  pressionem  aut  aliud  impe¬ 
dimentum  sanguinis  circuitus  ad  producen¬ 
dum  malum  idoneum  reddere.  Plures  medi¬ 
ci  organicas  vasis  mutationes  potius  sequi 
quam  malum  antecedere  et  a  dilatatione  venae 
pendere  putant ;  hoc  autem  certum  est  disten¬ 
tionem  vasorum,  legibus  fluidorum  pressionis 
non  respondere.  Beclard  partem  circuli 
vasis  varicosam  fieri  se  vidisse  dicit,  pres¬ 
sura  fluidi  in  tubo  ad  utrumque  latus  aequa¬ 
lis  est.  Morbus  longe  frequentior  in  cru- 

re  quam  in  pede  est  ;  in  hoc  autem  vas 
altiori  sanguinis  columna  opprimitur.  Non 
dubitandum  est,  quin  vasis  parietes,  struc¬ 
tura  mutata,  debiliores  facti  fuerint;  nam 
quamquam  crassities  tunicarum  multum  au¬ 
getur,  densitas  imminuitur.  Venae  sanae 
apud  Hales  pressuram  columnae  aquae  175 
pedum  sustinent  et  apud  Wintringham 
a  pondere  175  librarum  non  rumpuntur;  res 
non  ita  se  habere  in  hoc  morbo,  haemorrha¬ 
giae  frequentes  a  truncis,  nullo  ulcere  parie¬ 
tum  tubi  existente,  procul  dubio  testantur. 

DIAGNOSIS. 

Cum  tumor  varicosus  superiorem  partem  ve¬ 
nae  saphaenae,  ubi  venam  femoris  ingreditur, 
aut  venam  femoris  ipsam,  in  eodem  loco  in¬ 
vadit,  morbus  cum  hernia  crurali  confunda¬ 
tur.  Natura  mali,  apud  hanc  rationem,  inveni¬ 
tur,  vena  infra  tumorem  digitis  firme  compres¬ 
sa,  si  hernia  est,  nulla  mutatio  magnitudinis 
tumoris  fit  ;  si  contra  varix  sit,  moles  multum 
imminuitur.  In  omnibus  aliis  rebus,  diagnosis 
satis  facilis  est. 

PROGNOSIS. 

Quod  ad  vitam  pertinet,  prognosis  plerum¬ 
que  felix  est :  eo,  tamen,  plus  periculi  adest, 
quo  majus  sit  vas  varicosum,  multo  magis  si 
vena  in  aliqua  corporis  cavitate  morbi  sedes  sit 
rebus  sic  stantibus,  non  tantum  non  possumus 
vas  comprimere,  si  haemorrhagia  superveniat ; 
nequit  etiam  morbum  detegere,  donec  dissec¬ 
tio  mortis  causam  ostenderit  ;  felix  est  ex* 
empla  hujus  generis  rara  esse  ;  pauca  tan¬ 
tum  ab  auctoribus  traduntur.  Morgagni 
de  muliere  loquitur,  quae  diu  phthisis  symp¬ 
tomatis  obnoxia,  subito  mortua  est  ;  cada¬ 
vere  secto,  dextra  thoracis  cavea  sanguinis 
coagulum  ponderis  quatuor  librarum  conti¬ 
nuit,  a  vena  azyga  effusum,  quae  multum  di¬ 
latata,  et  foramine  ellipticae  figurae  perforata 
est.  Exemplum  huic  omnino  simile  oculis 
Portal  obvenit ;  qui  etiam  duo  alia  narrat, 
quorum  inter  unum  et  supra  dictum  vix  ul¬ 
lum  discrimen  fuit;  orificium  autem  non  in  azy¬ 
ga,  sed  in  vena  inferiore  intercostali  situm  est ; 
pleura,  quae  vas  texit  condensata  et  exulce¬ 
rata  fuit :  in  altero  inventum  est  dextram  ve- 

nam  subclavianam  in  thoracem  ruptam  esse. 
Non  autem  putandum  est,  letlialem  haemor¬ 
rhagiam  a  venis  corporis  externis  nunquam 
occurrere :  Cltne  quaedam  in  suis  praelectio¬ 
nibus  dicere  solitus  est  de  foemina,  in  qua  tu¬ 
mor  pulsans  in  cervice  fuit ;  qui  e  repentino 
ruptus  est,  et  tantum  sanguinis  effluxit,  quan¬ 
tum  vitam  perdidit ;  corpore  secto,  vena  inter¬ 
na  jugularis  informa  sacci  extensa  visa  est. 
Lombard  lethalem  haemorrhagiam  e  cruris 
varicibus  vidit ;  talis  exitus  morbi  in  membris 
rarissimus  est,  quia  fluxus  sanguinis  in  his  par¬ 
tibus  tam  facile  compescitur.  Ulcera,  quae 
hoc  vitium  saepe  comitantur,  raro  vitam  in 
discrimen  adducunt ;  tarde  arti  chirurgicae 
cedunt  et  frequentissime  recurrunt. 

Quod  ad  mali  sanationem  pertinet,  mala  spes 
aegroto  imminet,  et,  apud  plures  auctores, 
ad  malum  levandum  potiusquam  ad  extirpan- 
dum,  animum  adhibere  convenit. 

DE  METHODO  MEDENDI. 

Vena  omnis  apud  Celsum  aut  adusta  ta¬ 
bescit  aut  manu  exciditur.  Methodum  jam 
inusitatum  hujus  chirurgi  narrare  licet.  In  di- 

versis  rebus  duos  medendi  modos  adhibuit ;  si 
vena  magnopere  contorta  fuerit,  excisionem ; 
si  contra  rectum  cursum  secuta  fuerit,  ustio¬ 
nem  usurpavit ;  cute  incisa  et  vena  exposita 
ferrum  arctum,  obtusum  incandescens  vasi 
imposuit,  vulneris  labiis  intactis,  tota  vena, 
spatio  quatuor  digitorum  inter  singulas  us¬ 
tiones  interposito,  ita  tractata  est.  Ambroise 
Pare  alium  modum,  per  causticum  medica¬ 
mentum  potentiale,  varicem  extirpandi  pro¬ 
posuit.  Apud  hunc  auctorem,  vena  corrosa  et 
divisa,  fines  divisionis  disjunguntur,  spatio 
medio  relicto,  quod  carne  et  postea  dura  et 
densa  cicatrice  repletur,  quae  ostium  venae 
occludet,  fluxum  sanguinis  prohibebit,  et  ita 
varicem  sanabit.  Haec  methodus,  paucis  jam 
annis  praeteritis,  a  Brodie  adhibita  est ;  nunc 
autem  propter  dolorem,  qui  illam  comitatur, 
et  propter  tardam  vulneris  sanationem,  a  chi¬ 
rurgis  omnino  renunciata  est.  Methodus 
varices  excidendi  in  verbis  Celsi  ita  narratur 
“  Cute  eadem  ratione  supra  venam  incisa,  ha- 
“  mulo  orae  excipiuntur,  scalpelloque  undique 
“  a  corpore  vena  diducitur,  caveturque  ne 
“  inter  haec  ipsa  laedatur,  ei  que  retusus  ha- 

“  mulus  subjicitur ;  interpositoque  eodem 
“  fere  spatio  quod  supra  positum  est  in  eadem 
“  vena  idem  fit,  quae  quo  tendat  facile  hamulo 
“  priore  ex  tento  cognoscitur.”  Paulus  ^EgiNjE 
aliquod  modi  Celsiani  mutavit ;  femore  le¬ 
gatura  constricto,  aegrotum  ambulare  jussit,  et 
ita  brevi  tempore  varices  sanguine  repleti 
fuerunt,  quorum  cursum  accuratius  atramento 
notavit ;  inde  aegro  supra  cubile  extenso,  et 
crure  infra  venas  dilatatas  ligato,  vas  carne 
inciso  exposuit,  et  a  partibus  circumpositis 
disjunxit ;  totam  longitudinem  vasis  expositi 
et  hamulo  constricti  divisit,  membro  vinculis 
supra  dictis  soluto,  tantum  sanguinis  effluxit, 
quantum  chirurgo  placuit,  qui  venam  infra  et 
supra  varices  ligavit,  et  labia  vulneris  statim 
conjunxit.  Cum  pars  venae  dilatatae  in  for¬ 
ma  tumoris  circumscripti  magnopere  torque¬ 
tur  et  sanguis  stagnans  dolorem  et  inflamma¬ 
tionem  creat,  J.  L.  Petit  extirpationem  lau¬ 
dat  ;  consilia  hujus  chirurgi,  de  hac  re,  mini¬ 
me  bona  videntur  ;  namque  Hodgson  tria 
exempla  narravit,  ubi  haec  symptomata,  quae 
apud  Petit  cultelli  usum  indicant,  sanationi 
a  natura  effectae  antecesserunt. 

Dionis  venas  varicosas  scalpello  vulneravit, 
et,  sanguine  expulso,  fascia  vasa  compressit. 
Eandem  medendi  rationem  J.  L.  Petit  imi¬ 
tatus  est ;  quinetiam  ad  extrahendum  coagu¬ 
lum,  quod  saepe  varicem  replet,  animum  ad¬ 
hibuit,  aut  prima  punctura  ampliore  facta, 
aut  vena  in  pluribus  partibus  incisa ;  aut  per 
majorem  longitudinem  divisa.  Fluxum  sangui¬ 
nis  a  varicibus  semper  prodesse,  inflammatio¬ 
nem  temperare  et  ulcus  facilius  sanatu  red¬ 
dere  dicit.  Diaeta,  quiete,  et  detractione  san¬ 
guinis  a  varicibus,  praescriptis,  ulcera,  quae 
aegrotos  per  triginta  annos  vexaverant,  hic  ce¬ 
leberrimus  chirurgus  sanavit.  Sententia  Boy- 
eri  vix  diversa  est  a  monitis  Petiti  supra  dic¬ 
tis  ;  ille  enim  methodum  laudat,  si  varices,  per 
longum  tempus,  invaluerint,  si  causa  doloris 
smt  et  grande  volumen  habeant,  et  sanguine 
concreto  repleantur.  Apud  illum  duabus  liga¬ 
turis  membrum  cingere  oportet,  una  supra,  al¬ 
tera  infra  partem,  ubi  vena  incidenda  est,  po¬ 
sita  ;  si  varix  telae  subcutanae  adhaereat,  in 
loco  adhaesionis  puncturam  facit,  si  contra  vas 
omnino  liberum  sit,  fixum  redditur,  prius- 

quam  chirurgus  incisionem  perficiat,  ut  vul¬ 
nus  venae,  cutis  vulneri  accurate  respondeat ; 
vena  sanguine  et  fluido  et  coacto  vacuefacta, 
labia  sibimet  opponere  necesse  est,  et  fascia 
recte  applicata,  lenis  compressio  exercetur: 
paucis  diebus  praeteritis,  vestes  chirurgicas  ab 
ulcere  caute  removere  oportet,  quod  plerum¬ 
que  se  cicatrice  obductum  exhibet ;  inde  aut 
fasciam  arctiorem  aut  soccum  astrictum  ad¬ 
movere  convenit. 

Ligatura  venae,  supra  dilatationes  varicosas, 
Everard  Home,  nostris  temporibus,  primus 
varices  sanandas  proposuit  ;  et  saepe  feli¬ 
citer  venam  saphaenam  internam,  ubi  ge¬ 
nu  transit,  ligavit ;  volumen  venae  dilata¬ 
tae  rapide  imminutum  est,  et  ulcera  celeri¬ 
ter  sanata  fuerunt.  Propter  nova  tentamina, 
quae  infelix  [exitus  secutus  est,  hic  modus 
jure  a  chirurgis  negligitur.  Inflammatio  enim 
internae  membranae  venae  potius  in  suppu¬ 
ratione  et  in  ulceratione,  quam  in  adhaesione 
terminatur,  et  pus  in  systema  absorptum  symp¬ 
tomata  febri  typhoideae  similia  producit. 
Astley  Coofer  putat  periculum  longe  ma- 

jus  esse,  si  vena  saphaena  interna,  quam  si 
arteria  femoris  ligatur. 

Brodie  alium  incidendi  venas  modum  nu¬ 
per  proposuit,  qui  in  quadam  specie  morbi 
multum  valet.  Olim,  ut  antea  dictum  est,  caus¬ 
tico  medicamento  potentiali  usus  est ;  prop¬ 
ter  dolorem  et  tardam  sanationem  brevi 
hanc  rationem  neglexit ;  inde  ramos  varicosos 
scalpello  divisit,  et  ita  felix  exitus  celerius  ad¬ 
venit  et  dolor  magnopere  imminutus  fuit; 
denique  divisionem  integumentorum,  quae 
aliquantulum  tardiorem  curationem  reddidit, 
pene  evitavit.  In  hanc  finem  cultello  acie  orna¬ 
to  usus  est,  cujus  margo  convexus  acutus  fuit, 
mucronem  infra  cutem  trans  ramos  varicosos 
introduxit,  margine  acuto  ad  coelum  directo, 
aegroti  corpore  erecto,  inde  acie  convexa  venis 
apposita  scalpellum  retraxit  et  divisionem  va¬ 
sorum  perfecit ;  fascia  arcte,  applicata,  aeger 
se  in  cubile  recepit ;  biduo  aut  triduo  prae¬ 
terito,  cicatrix  plerumque  vulneri  obducta 
fuit,  suppuratio  raro  incessit.  Duabus  rebus 
Brodie  persuasum  est  hujusmodi  incisionem 
perficere;  primum  haemorrhoides,  per  plu- 


DE  VENIS  VARICOSIS  CRURIS.  15 

rima  secula  aut  excisae  aut  ligatae  fuerunt ;  se¬ 
cundo,  rami  venosi  in  pluribus  vulneribus  di¬ 
visi  sunt,  et  vix  ulla  exempla  mortis  ab  liis 
inductae,  tradita  sunt ;  quinetiam  arcta  cutis 
divisio,  inflammationem  minorem  reddit,  quia 
apud  quosdam  aeris  contactum  prohibet. 
Hic  modus  attamen  non  valet,  si  totum  mem¬ 
brum  morbo  laborat ;  sin  contra  vitium  duos 

aut  tres  ramos  solummodo  afficit,  maxime 

% 

idoneus  est ;  si  unus  varix  supra  et  alius  in¬ 
fra  ulcus  ponitur,  inferioris  divisio  utilior  est 
In  eodem  die  Brodie  duos  aut  tres  varices 
cruris  ejusdem  incidit,  et  nunquam  funestus 
exitus  tentamina  secutus  est. 

Si  varices  omnes  venas  partis  invadunt,  fas¬ 
ciam  aut  soccum  ex  corio  formatum  adhibere 
oportet ;  hoc  modo  si  morbus  non  sanetur,  tu¬ 
mores  varicosi  prohibentur,  et  ulcera  non  obve¬ 
niunt.  Si  cutis  jamjam  excoriatur,  nigra  lotu¬ 
ra  utilissima  est ;  sin  autem  ulcera  profunda 
sint,  emplastrum  adhaesivum  melius  est  re¬ 
medium.  In  omnibus  rebus,  nisi  dolore  et 
violenta  inflammatione  urgentibus,  membrum 
a  digitis  pedis  usque  ad  locum,  ubi  minima 
dilatatio  venarum  existit,  linteo  inducendum 
est. 

